b"\n_START_ARTICLE_\nEdvard Os\n_START_SECTION_\nMilit\xc3\xa6r karriere\n_START_PARAGRAPH_\nOs gikk krigsskolen 1904-1907, og milit\xc3\xa6r h\xc3\xb8gskole 1907-1909. Han var generalstabsoffiser 1911-1920, med kapteins grad fra 1916. Han var major i Garden i 1932. Han var sjef for Varanger bataljon 1933\xe2\x80\x931940 og forsvarssjef i \xc3\x98st-Finnmark 1939\xe2\x80\x931940, med grad som oberstl\xc3\xb8ytnant fra 1934. Os fikk instruks om \xc3\xa5 skjerpe overv\xc3\xa5kingen av Sovjetunionen ved grensen i Varanger, og han ansatte da Karl A. Marthinsen som etterretningsoffiser. Marthinsen drev p\xc3\xa5 egen h\xc3\xa5nd etterretning mot sovjetsympatis\xc3\xb8rer p\xc3\xa5 finsk side. Under okkupasjonen ble Marthinsen sjef for statspolitiet og hovedmann p\xc3\xa5 norsk side bak deportasjonen av de norske j\xc3\xb8dene. Under Vinterkrigen str\xc3\xb8mmet flere tusen finske flyktninger over Pasvikelva. P\xc3\xa5 finsk side ble husene brent for \xc3\xa5 gj\xc3\xb8re forholdene vanskelige for de ukrainske soldatene som ikke var vant med vinterforholdene. Os foreslo \xc3\xa5 bruke \xc2\xabden brente jords taktikk\xc2\xbb i Finnmark for \xc3\xa5 gj\xc3\xb8re det mindre interessant for den r\xc3\xb8de arme \xc3\xa5 g\xc3\xa5 over til norsk side. General Carl Gustav Fleischer avviste forslaget. I 1943 nektet han som 1100 offiserer \xc3\xa5 signere en lojalitetserkl\xc3\xa6ring til okkupanten og han ble sendt til krigsfangeleir i Polen.\n_START_SECTION_\nPolitisk arbeid\n_START_PARAGRAPH_\nOs var en ivrig m\xc3\xa5lmann. Han gikk p\xc3\xa5 gymnas i Kristiania og holdt russetalen i 1902 p\xc3\xa5 nynorsk (1904 if\xc3\xb8lge SNL). Talen ble m\xc3\xb8tt med piping og fors\xc3\xb8k p\xc3\xa5 \xc3\xa5 stanse talen av riksm\xc3\xa5lsrussen. Politiet grep til slutt inn det slagsm\xc3\xa5let som utviklet seg mellom Os' st\xc3\xb8ttespillere og riksm\xc3\xa5lstilhengere. Han kritiserte i 1921 generalene for \xc3\xa5 v\xc3\xa6re spr\xc3\xa5klig bakstreversk og fikk for det 28 dager kakebu. Os moderniserte driften av organisasjonenen Noregs Ungdomslag og Noregs M\xc3\xa5llag som daglig leder (generalsekret\xc3\xa6r) for begge organisasjoner i \xc3\xa5rene 1913\xe2\x80\x931927. Han var driftsstyrer i Noregs Boklag 1927\xe2\x80\x931932. I 1908 ble han varaformann i Kristiania Unge Venstre, det f\xc3\xb8rste lokallaget av Unge Venstre som ble stiftet, og i 1909 ble han styremedlem i det f\xc3\xb8rste styret i Noregs Unge Venstre._NEWLINE_Os skrev skuespill (under navnet Lars Busk), bygdeb\xc3\xb8ker og dikt. Etter krigen var han spr\xc3\xa5kkonsulent i Forsvaret og i Kulturdepartementet. Han laget milit\xc3\xa6r ordliste nynorsk-bokm\xc3\xa5l og bokm\xc3\xa5l-nynorsk."